cyanic-selkie/wikianc huggingface dataset:
Ντικινσόνια
Έχουν αναγνωριστεί πέντε είδη: D. costata, D. lissa, D. tenuis, D. rex and D. menneri. Ξεχωρίζουν κυρίως σε μορφομετρικό επίπεδο. Η D. rex είναι το μεγαλύτερο και έχει πολύ λεπτότερα/στενότερα κομμάτια από την D. costata. Η D. lissa είναι πάρα πολύ επιμηκημένη, με σχεδόν σχήμα κορδέλας. Η D. menneri (αρχικά Vendomia menneri) διαφέρει από όλα τα άλλα μέλη του γένους στο ότι τα ισομερή του ενός τέλους συνδέονται μαζί με σχηματίζουν μία κεφαλόμορφη μονάδα. Με την εξαίρεση αυτού του χαρακτηριστικού τα περισσότερα άτομα μοιάζουν με μικρές μορφές του είδους D. costata.
Παραπομπές
Κατηγορία:Παλαιοντολογία
Μεταφορές στην Ελλάδα
Οδικό δίκτυο της Ελλάδας
Το οδικό δίκτυο της Ελλάδας αποτελείται από Αυτοκινητόδρομους, Εθνικές Οδούς και Επαρχιακές Οδούς.
Το μεγαλύτερο ποσοστό των οδικών μεταφορων της χώρας πραγματοποιείται μέσω του Αυτοκινητοδρόμου 1 (Αθήνα - Θεσσαλονίκη - Εύζωνοι), ο οποίος διασχίζει την χώρα κάθετα, συνδέοντας την Αθήνα με την Λάρισα και την Θεσσαλονίκη. Η κατασκευή της Εγνατίας Οδού αναβάθμισε τις μεταφορές με Θράκη, Μακεδονία και Ήπειρο, ενώ η Αττική Οδός τις μεταφορές στην Αττική.
Συνοριακοί Σταθμοί
Κύριο οδικό σημείο εισόδου στη χώρα αποτελεί ο συνοριακός σταθμός Ευζώνων (με Βόρεια Μακεδονία), απ' όπου διέρχεται η Ευρωπαϊκή Οδός 75 και συνδέει την Ελλάδα με την Κεντρική Ευρώπη και τον Αρκτικό ωκεανό.
Συνοριακοί σταθμοί είναι επίσης οι:
με Βουλγαρία (εντός Ευρωπαϊκής Ένωσης):
με Αλβανία:
με Τουρκία:
Σιδηροδρομικό δίκτυο της Ελλάδας
150px|thumb|Ο χάρτης του [[Σιδηρόδρομος|σιδηροδρομικού δικτύου στην Ελλάδα.]]
Λιμάνια της Ελλάδας
Τα μεγαλύτερο εμπορευματικό και επιβατικό λιμάνι της χώρας βρίσκεται στον Πειραιά, εξυπηρετώντας τα νησιά του Αιγαίου Πελάγους (Κυκλάδων, Δωδεκανήσων, Κρήτη) αλλά και το εξωτερικό. Δεύτερο μεγαλύτερο λιμάνι σε εμπορευματική κίνηση είναι η Θεσσαλονίκη, ενώ σημαντικό επίσης, εμπορικό λιμάνι είναι η Καβάλα. Τα λιμάνια Πατρών και Ηγουμενίτσας συνδέουν την Ελλάδα με την Ιταλία και τις υπόλοιπες ευρωπαικές χώρες.
Αεροδρόμια της Ελλάδας
Το μεγαλύτερο αεροδρόμιο της χώρας είναι ο Διεθνής Αερολιμένας Αθηνών «Ελευθέριος Βενιζέλος», ο οποίος βρίσκεται στα Σπάτα, 36 χιλιόμετρα από το κέντρο της Αθήνας. Υπάρχει μεγάλος αριθμός αεροδρομίων που εξυπηρετούν γραμμές εσωτερικού προς τα νησιά του Αιγαίου Πελάγους, ενώ τους καλοκαιρινούς μήνες δέχονται και πτήσεις από το εξωτερικό, εξυπηρετώντας την αυξημένη τουριστική κίνηση.
Οδικές μετακινήσεις
Οι μετακινήσεις επιβατών και δεμάτων μεταξύ των πόλεων της Ελλάδας γίνονται μέσω των λεωφορείων των ΚΤΕΛ, τα οποία είναι ανώνυμες εταιρείες με έδρες σε όλες τις πόλεις.
Οι επιβατικές μεταφορές εντός αστικών περιοχών γίνονται μέσω των αστικών ΚΤΕΛ που διαθέτει η κάθε πόλη:
Σιδηροδρομικές μετακινήσεις
Δρομολόγια επιβατικών αμαξοστοιχίων σε εθνικό και προαστιακό επίπεδο παρέχονται από την ΤΡΑΙΝΟΣΕ ΑΕ. Τα μέσα σταθερής τροχιάς της Αθήνας (μετρό, τραμ) διαχειρίζονται από την ΣΤΑΣΥ ΑΕ, θυγατρική εταιρείας του ομίλου Οργανισμός Αστικών Συγκοινωνιών Αθηνών (ΟΑΣΑ).
Ακτοπλοικές μεταφορές στην Ελλάδα
==Στατιστικά στοιχεία ==
Εξωτερικοί σύνδεσμοι
*
Μ.Γ.Σ. Ελπίς Σαπών
Ο Μουσικογυμναστικός Σύλλογος Ελπίς Σαπών είναι ιστορικό αθλητικό σωματείο που εδρεύει στις Σάπες του Νομού Ροδόπης. Επίσημο έτος ίδρυσής του είναι το 1928 και χρώματά του είναι το πράσινο και το λευκό. Διαθέτει τμήμα ποδοσφαίρου, ενώ στο παρελθόν διέθετε και άλλα αθλητικά τμήματα, όπως πετοσφαίρισης κ.α.
Το ποδοσφαιρικό τμήμα είναι το πιο διακεκριμένο του συλλόγου, έχοντας παρουσία στα εθνικά πρωταθλήματα της Γ΄ Εθνικής και Δ΄ Εθνικής κατηγορίας. Από την αγωνιστική περίοδο 2020-21 αγωνίζεται στην Γ΄ Εθνική Ερασιτεχνική κατηγορία. Έδρα του αποτελεί το Δημοτικό Στάδιο Σαπών.
Ιστορικό
Ο «Μουσικογυμναστικός Σύλλογος Ελπίς Σαπών» ιδρύθηκε επίσημα το 1928 και ως ιδρυτικά μέλη του αναφέρονται ο Αμπατζής Χαράλαμπος, ο οποίος λίγα χρόνια πριν εγκατέλειψε σαν πρόσφυγας την Ανατολική Θράκη και εγκαταστάθηκε στις Σάπες, ο Καπετσής Νίκος με καταγωγή από την Ήπειρο που είχε εγκατασταθεί παλιότερα στις Σάπες, ο Γιανόφ που ήταν Αρμενικής καταγωγής και ο Λιπορδέζης Γιώργος. Η αθλητική και πολιτιστική δραστηριότητα του συλλόγου κράτησε μέχρι και το 1940 και ακολούθως, για μια δεκαετία περίπου ο σύλλογος χάθηκε, λόγω της κατοχής και του εμφυλίου. Το 1954 ο σύλλογος επανιδρύθηκε με πρόεδρο τον Χασσιά Τέλη. Αναγνωρίστηκε επίσημα και από την ΕΠΟ με αύξοντα Αριθμό Μητρώου 474 και εντάχθηκε στη δύναμη της Ε.Π.Σ. Θράκης.
Το 1970 η Ελπίδα Σαπών αναδείχθηκε πρωταθλήτρια Ε.Π.Σ. Θράκης για πρώτη φορά στην ιστορία της και ακολούθως αγωνίστηκε στην προκριματική φάση του ειδικού πρωταθλήματος ανόδου, γνωρίζοντας όμως τον αποκλεισμό από την Α.Ε. Διδυμοτείχου. Το 1972 κατέκτησε πάλι το πρωτάθλημα και συμμετείχε εκ νέου στην προκριματική φάση του ειδικού πρωταθλήματος ανόδου, γνωρίζοντας αυτή την φορά τον αποκλεισμό από τον Εθνικό Αλεξανδρούπολης. Τη σεζόν 1978-79 η Ελπίδα Σαπών συμμετείχε για πρώτη φορά στην ιστορία της σε εθνικό πρωτάθλημα, αγωνιζόμενη στο πρωτάθλημα της Εθνικής Ερασιτεχνικής κατηγορίας, τότε 3η τη τάξει κατηγορία, χωρίς όμως επιτυχία, κάτι που επανέλαβε τη σεζόν 1980-81.
Τα επόμενα χρόνια αγωνίστηκε με πρωταγωνιστικό ρόλο στο τοπικό πρωτάθλημα με εξαίρεση την παρουσία της ανά διαστήματα στην Δ΄ Εθνική κατηγορία και πιο συγκεκριμένα τις χρονιές 1991-92, 1993-94 και 2002-03. Το 2008 αναδείχθηκε εκ νέου πρωταθλήτρια Ε.Π.Σ. Θράκης και επέστρεψε στην Δ΄ Εθνική όπου αγωνίστηκε 4 χρονιές συνεχόμενα, από τη σεζόν 2008-09 μέχρι και τη σεζόν 2011-12, κατακτώντας παράλληλα κάθε χρόνο σε αυτό το διάστημα και το κύπελλο Ε.Π.Σ. Θράκης, γεγονός που της έδινε την πρόκριση στο Κύπελλο Ελλάδας ερασιτεχνών, φτάνοντας μάλιστα το 2011 ένα βήμα πριν τον τελικό, όπου γνώρισε τον αποκλεισμό από τον Αγρότη Λιανοκλαδίου με 2-1 στην παράταση.
Εξωτερικοί σύνδεσμοι
Κατηγορία:Αθλητικοί σύλλογοι Ροδόπης Κατηγορία:Ιδρύσεις αθλητικών συλλόγων το 1928 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1928
Διακόπτης
Διακόπτης ονομάζεται κάθε ηλεκτρικό εξάρτημα που μεταβάλλει τη δυνατότητα διέλευσης ηλεκτρικού ρεύματος μέσα από αυτό.
Αρχή λειτουργίας
Οι διακόπτες έχουν σημεία με τα οποία συνδέονται με το κύκλωμα τα οποία ονομάζονται ακροδέκτες. Κάθε διακόπτης έχει δύο καταστάσεις, την κατάσταση που είναι κλειστός και την κατάσταση που είναι ανοικτός. Όταν ένας διακόπτης είναι ανοικτός δεν επιτρέπει τη διέλευση ηλεκτρικού ρεύματος μεταξύ των ακροδεκτών του, ενώ όταν είναι κλειστός επιτρέπει τη διέλευση ηλεκτρικού ρεύματος μεταξύ των ακροδεκτών του. Ο διακόπτης διατηρεί την κατάσταση στην οποία βρίσκεται, ενώ αυτή μεταβάλλεται μόνο από εξωτερικούς του στοιχείου παράγοντες, όπως είναι το πάτημα ενός κουμπιού ή αλλαγή στο ηλεκτρικό πεδίο. Κάθε κλειστός διακόπτης μπορεί να ανοίξει, ενώ κάθε ανοικτός διακόπτης μπορεί να κλείσει.
Η αλλαγή της κατάστασης ενός διακόπτη γίνεται είτε μεταβάλλοντας την αγωγιμότητα ενός τμήματός του που παρεμβάλλεται μεταξύ των ακροδεκτών του είτε αλλάζοντας την απόσταση μεταξύ δύο αγώγιμων μερών του, που ονομάζονται επαφές. Συνήθως ο πρώτος τρόπος χρησιμοποιείται σε αυτόματους διακόπτες, ενώ ο δεύτερος σε χειροκίνητους. Σε αυτήν την περίπτωση μία επαφή είναι σταθερή στη θέση της, ενώ η άλλη μετακινείται μηχανικά.
Για να διέλθει ηλεκτρικό ρεύμα μέσω ενός διακόπτη, πρέπει να είναι κλειστός και να εφαρμοστεί στους ακροδέκτες του διαφορά δυναμικού. Για να μη διέλθει ηλεκτρικό ρεύμα αρκεί να είναι ανοικτός, αν και είναι πιθανό όταν είναι κλειστός να μη διαρρέεται από ηλεκτρικό ρεύμα, γιατί δεν υπάρχει τάση.
Χρήσεις
Ο διακόπτης μπορεί να χρησιμοποιηθεί, για να απομονώσει τμήμα ενός κυκλώματος. Το κύκλωμα ονομάζεται κλειστό, όταν ο διακόπτης είναι κλειστός, γιατί το σχέδιό του είναι μια κλειστή καμπύλη. Το κύκλωμα ονομάζεται ανοικτό, όταν ο διακόπτης είναι ανοικτός, γιατί το σχέδιό του είναι μια ανοιχτή καμπύλη. Αυτή η ορολογία αντιτίθεται στην καθημερινή ορολογία η οποία περιγράφει το ίδιο φαινόμενο, για παράδειγμα λέμε άνοιξε το φως ή άνοιξε το διακόπτη και εννοούμε, στην ηλεκτρολογική ορολογία, κλείσε το κύκλωμα που παράγει φως.
Έτσι, οι διακόπτες επιτελούν τις εξής τρεις λειτουργίες:
Επιπλέον, οι διακόπτες μεταφέρουν τις στοιχειώδεις πληροφορίες 0 ή ψευδής όταν είναι ανοιχτοί και 1 ή αληθής όταν είναι κλειστοί, όπως συμβαίνει στους υπολογιστές.
Ιδανικός διακόπτης
Ο ιδανικός διακόπτης μεταβάλλει ακαριαία την κατάστασή του και δε συμβαίνει καμία μετατροπή ενέργειας σε αυτόν. Η λειτουργία του διακόπτη είναι πλήρως ανεξάρτητη από το είδος του ηλεκτρικού ρεύματος που χρησιμοποιείται (συνεχές ή εναλλασσόμενο).
Στην πραγματικότητα όλοι οι διακόπτες έχουν ωμική αντίσταση, άρα και θερμικές απώλειες, όπως όλοι οι αγωγοί. Οι θερμικές απώλειες περιορίζονται, όπως και στους αγωγούς, χρησιμοποιώντας κατάλληλα υλικά και με βάση το μέγεθος και σχήμα του διακόπτη.
Όταν ένας διακόπτης μεταβάλλει την κατάσταση του μπορεί να προκληθεί σπινθήρας. Ο πιο συνηθισμένος τρόπος κατάπνιξης της αναπήδησης που προκαλούν το σπινθηρισμό (όταν συμβαίνει) είναι η χρήση ενός δισταθούς πολυδονητή τύπου RS (RS flip-flop). Σπινθήρες μπορεί να προκληθούν ακόμη και όταν είναι κλειστός ο διακόπτης, αν το μονωτικό υλικό του διακόπτη (ο αέρας) έχει μικρότερη διηλεκτρική αντοχή από αυτήν που χρειάζεται για να αντέξει τη διαφορά δυναμικού στις επαφές. Αυτό το πρόβλημα μπορεί να αντιμετωπιστεί αλλάζοντας το μονωτικό υλικό με άλλο ισχυρότερο, όπως λάδι, ή χρησιμοποιώντας πυκνωτή αν πρόκειται για συνεχές ρεύμα.
Ένα άλλο πρόβλημα είναι ότι οι επαφές του διακόπτη, όταν είναι ανοιχτός, μπορούν να λειτουργήσουν ως πυκνωτής. Αυτό διορθώνεται προσαρμόζοντας το σχήμα του διακόπτη, την απόσταση των επαφών και τη διηλεκτρική σταθερά του μονωτή.
Είδη διακοπτών
Ανάλογα με τη χρήση τους υπάρχουν τα εξής είδη διακοπτών:
Ως διακόπτες επίσης λειτουργούν:
Διακόπτες Μέσης και Υψηλής Τάσεως
Στα δίκτυα εναλλασσομένου ρεύματος μέσης τάσεως (1-22kV) και υψηλής/υπερυψηλής τάσεως (66-400kV) οι διακόπτες ταξινομούνται ως εξής:
Διακόπτες χαμηλής τάσης
Στα δίκτυα ΧΤ (τυπικά έως 1000V) δεν υπάρχει ιδιαίτερη κατηγορία αποζευκτών, διότι αφενός είναι δυνατή η εργασία προσωπικού υπό τάση, αφετέρου δε οι διακόπτες φορτίου εξασφαλίζουν επαρκή απόζευξη. Υπάρχουν μόνο διακόπτες φορτίου (χειρισμού) και διακόπτες ισχύος (προστασίας) ή αυτόματοι. Αυτοί έχουν τις ίδιες βασικές ιδιότητες με τους αντίστοιχους διακόπτες μέσης τάσης αλλά είναι πολύ απλούστεροι και φθηνότεροι. Σε απλές εγκαταστάσεις και για ρεύματα μέχρι 100A χρησιμοποιούνται οι λεγόμενοι μικροαυτόματοι, οι οποίοι είναι ιδιαίτερα χαμηλού κόστους.
Εκτός από απλές εφαρμογές (οικιακές, φωτισμός κλπ) στις περισσότερες περιπτώσεις ο χειρισμός και έλεγχος των φορτίων γίνεται με ηλεκτρονόμους (ρελέ) ισχύος αντί για απλούς χειροκίνητους διακόπτες. Ο λόγος είναι ότι οι ηλεκτρονόμοι συνεργάζονται άμεσα με συστήματα αυτοματισμού, από τα απλούστερα με πιεστικούς διακόπτες START-STOP μέχρι προγραμματιζόμενους λογικούς ελεγκτές (PLC) και περίπλοκα συστήματα αυτομάτου ελέγχου.
Βιβλιογραφία
Κατηγορία:Ηλεκτρολογία Κατηγορία:Αλληλεπίδραση ανθρώπου-μηχανής
Ριμπέιρα Μπράβα (Πράσινο Ακρωτήρι)
Η Ριμπέιρα Μπράβα (πορτογαλικά: Ribeira Brava) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ριμπέιρα Μπρλαβα. Έχει πληθυσμό 5.550 κατοίκων (2005).
Γεωγραφία
Η Ριμπέιρα Μπράβα βρίσκεται βόρεια-κεντρικά του Πράσινου Ακρωτηρίου και κεντρο-δυτικά του Δήμου Ριμπέιρα Μπράβα. Βρίσκεται νότια της Μπουκεϊράο, σε συντεταγμένες 16°38′00″ Β 24°17′45″ Δ.
Δήμος Ριμπέιρα Μπράβα
Ο Δήμος Ριμπέιρα Μπράβα (πορτογαλικά: Ribeira Brava) είναι ένας δήμος του Πράσινου Ακρωτηρίου. Βρίσκεται στο Νησί Σάο Νικολάου. Έχει έκταση 258 τ.χλμ. και πληθυσμό 13.664 κατοίκων (2005). Πρωτεύουσα είναι η Ριμπέιρα Μπράβα.
Ενορίες
Ο Δήμος Ριμπέιρα Μπράβα συμπεριλαμβάνει δύο ενορίες:
Δημογραφία
Ο Δήμος Ριμπέιρα Μπράβα έχει πληθυσμό 13.664 κατοίκων (2005) με πυκνότητα 53 κατοίκων ανά τ.χλμ. Είναι σε πληθυσμό ο δωδέκατος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Καταρίνα, το Σάντα Κρουζ, το Σαλ, το Σάο Φιλίπε, το Δήμος Ριμπέιρα Γκράντε, το Πόρτο Νόβο, το Ταρραφάλ, το Μοστέιρος, το Σάο Μιγκέλ και το Σάντα Καταρίνα ντο Φόγκο.
Ιστορία
Ο Δήμος Ριμπέιρα Μπράβα δημιουργήθηκε το 2005, όταν ο πρώην Δήμος Σάο Νικολάου χωρίστηκε στον Δήμο Ριμπέιρα Μπράβα και στον δήμος Ταρραφάλ ντε Σάο Νικολάου|Δήμο Ταρραφάλ ντε Σάο Νικολάου]].
Παραπομπές
ρ Ριμπειρα Μπράβα
Αινώ
Η Αινώ (Γαλλικά: Hainaut και παλαιότερα Hainault, Ολλανδικά: Henegouwen, Γερμανικά: Hennegau, Βαλλωνικά: Hinnot) είναι η δυτικότερη επαρχία της Βαλλωνίας στο Βέλγιο. Συνορεύει με τις Βελγικές επαρχίες Δυτική Φλάνδρα, Ανατολική Φλάνδρα, Φλαμανδική Βραβάντη, Βαλλωνική Βραβάντη και Ναμύρ, και με τη Γαλλία. Πρωτεύουσά της είναι η Μονς. Έχει έκταση 3.800 χλμ² που χωρίζεται σε επτά διοικητικές περιφέρειες (Γαλλικά: arrondissements) που περιλαμβάνουν 69 δήμους.
Εξωτερικοί σύνδεσμοι
Κατηγορία:Επαρχίες του Βελγίου Κατηγορία:Βαλλωνία
Ιερά Μητρόπολις Ισπανίας και Πορτογαλίας
Η Μητρόπολη ιδρύθηκε στις 20 Ιανουαρίου 2003 με απόφαση της Αγίας και Ιεράς Συνόδου του Οικουμενικού Πατριαρχείου Κωνσταντινουπόλεως από απόσπαση της Ιεράς Μητροπόλεως Γαλλίας και Εξαρχίας Ιβηρίας. Στην Ισπανία είναι αναγνωρισμένο, από το 2006, Νομικό Πρόσωπο από το Κράτος, με Διάταγμα του αρμόδιου Υπουργείου Δικαιοσύνης. Το 2013 αναγνωρίστηκε νομικά ως Θρησκευτικό Συλλογικό Πρόσωπο και στο Κράτος της Πορτογαλίας.
Ιστορικά στοιχεία
Η αρχή Ελληνορθόδοξης παρουσίας στη Μαδρίτη βρίσκεται στα 1890-1895 όταν στους λίγους Έλληνες διπλωματικούς υπαλλήλους προστέθηκαν μερικές οικογένειες σφουγγαράδων από τα Δωδεκάνησα και γουναράδων από τη Δυτική Μακεδονία.
Εκκλησιαστικά η Ισπανία και η Πορτογαλία μέχρι το 1963 υπάγονταν στην Αρχιεπισκοπή Θυατείρων και Μεγάλης Βρετανίας, ενώ μέχρι τον Ιανουάριο του 2003 στη Μητρόπολη Γαλλίας και Εξαρχία Ιβηρικής.
Αγιολογία
thumb|right|260px|Ο καθεδρικός ναός των Αγίων Ανδρέα και Δημητρίου στη Μαδρίτη
Διοικητική διάρθρωση
Η Ιερά Μητρόπολις Ισπανίας και Πορτογαλίας διαθέτει 40 περίπου ενορίες και ενοριακούς πυρήνες, και 30 ιερείς. Διαιρείται διοικητικά σε τέσσερις Αρχιερατικές Περιφέρειες. Συγκεκριμένα:
Έδρα Μαδρίτη. Περιλαμβάνει τις Περιφέρειες: Κοινότητα της Μαδρίτης, Καστίλλη-Λα Μάντσα, Εστρεμαδούρα, Καστίλλη και Λεόν, Λα Ριόχα, Ναβάρρα, Χώρα των Βάσκων, Κανταβρία, Αστούριες, Γιβραλτάρ.
Έδρα Βαρκελώνη. Περιλαμβάνει τις Περιφέρειες: Καταλονία, Αραγωνία, Βαλενθιανική Κοινότητα, Βαλεαρίδες Νήσοι, Ανδόρρα.
Έδρα Λάς Πάλμας Ντέ Γκράν Κανάρια. Περιλαμβάνει την Περιφέρεια των Καναρίων Νήσων.
Έδρα Πόρτο. Περιλαμβάνει την Πορτογαλία και τις Αζόρες Νήσους και τη Μαδέρα και την Περιφέρεια της Γαλικίας.
Παραπομπές
Ισπανία
Αναγνώστου (αποσαφήνιση)
Το ελληνικό επώνυμο Αναγνώστου μπορεί να αναφέρεται σε κάποιο από τα παρακάτω πρόσωπα:
Παλαιόκηπος Λέσβου
Ο Παλαιόκηπος είναι χωριό στη Λέσβο. Διοικητικά ανήκει στον δήμο Λέσβου της Περιφερειακής Ενότητας Λέσβου. Η απόσταση από τη Μυτιλήνη είναι περίπου 20 χιλιόμετρα. Σήμερα έχει 940 κατοίκους. Τα εδάφη της αγροτικής περιφέρειας Παλαιοκήπου, είναι ορεινά και ημιορεινά, ωστόσο είναι γόνιμα, ευννοώντας την ελαιοκαλλιέργεια. Είναι το μαναδικό χωριό της Λέσβου το οποίο διαθέτει δύο ενεργούς αγροτικούς συνεταιρισμούς, δείγμα της παροδοσιακής ενασχόλησης των κατοίκων με την παραγωγή ελαιολάδου. Τα ελαιόδεντρα τα οποία καλλιεργούνται είναι κυρίως της ποικιλίας "Κολοβή" και βρίσκονται σε αναβαθμίδες, στα ορεινά αγροτεμάχια του χωριού. Η εκκλησία του χωριού είναι ο Άγιος Ερμόλαος, μοναδική στο νησί αφιερωμένη σε αυτόν τον Άγιο, διάσημη για το ξυλόγλυπτο τέμπλο της. Η μνήμη του Αγίου γιορτάζεται στις 26 Ιουλίου με πανηγύρι.
Επίνειο
Το επίνειο του Παλαιόκηπου είναι η Ευρειακή, όπου υπάρχει παραδοσιακό καταφύγιο σκαφών, καφετέριες και γραφικές ταβέρνες.
Αθλητισμός
Το χωριό κατέχει την δική του ποδοσφαιρική ομάδα, ιδρυμένη το 1991, τον Αρίων Παλαιοκήπου, με συμμετοχές στην Α' και Β' κατηγορία του τοπικού πρωταθλήματος.
Κατηγορία:Χωριά της Λέσβου Κατηγορία:Δήμος Μυτιλήνης
Σκούρα Λακωνίας
Η Σκούρα ,είναι χωριό του νομού Λακωνίας που βρίσκεται ανάμεσα στον Πάρνωνα και τον Ταϋγετο, διπλα στον Ευρώτα ποταμό. Εντάσσεται στο Δήμο Θεραπνών. Με ιστορία πάνω από 400 χρόνια, μαζί με τη Βαρβίτσα (ορεινό χωριό) αποτελούν τη γενέτειρα του καπετάν-Ζαχαρία. Ο πληθυσμός της Σκούρας είναι 511 κάτοικοι σύμφωνα με την απογραφή του 2001.
Κατηγορία:Χωριά του νομού Λακωνίας Κατηγορία:Δήμος Σπάρτης
Πάπας Γελάσιος Α΄
Ο Γελάσιος Α΄ (Papa Gelasio I, ... - 19 Νοεμβρίου 496) ήταν Πάπας της Ρωμαιοκαθολικής Εκκλησίας από το 492 μέχρι και το θάνατό του, στις 19 Νοεμβρίου 496. Η ακριβής ημερομηνία γεννήσεως του Πάπα είναι άγνωστη, όμως γνωρίζουμε την ακριβή ημερομηνία και τόπο θανάτου του. Ο τόπος γεννήσεως του Πάπα Γελάσιου αμφισβητήται και πιστεύεται ότι γεννήθηκε είτε στη Ρώμη είτε στη Ρωμαϊκή Αφρική και πέθανε στη Ρώμη, που τότε αποτελούσε μέρος του Οστρογοτθικού Βασιλείου. Μετά από μια σύντομη αλλά δυναμική θητεία, ο Άγιος Πάπας Γελάσιος ο Α΄ πέθανε στις 19 Νοεμβρίου 496. Η μνήμη του γιορτάζεται στις 21 Νοεμβρίου.
Κατηγορία:Πάπες Κατηγορία:Πάπες 5ου αιώνα Γελάσιος Α΄ Γελασιος Α
Μοναστήρι του Ευαγγελισμού της Θεοτόκου στο Βαγκάν
Το Μοναστήρι του Ευαγγελισμού της Θεοτόκου είναι μοναστήρι της Σερβικής Ορθόδοξης Εκκλησίας το οποίο βρίσκεται στο χωριό Βαγκάν (Σερβική Δημοκρατία της Βοσνίας). Πρόκειται για προστατευμένο κτίριο.
Το σημερινό χρονολογείται από το 1870, αν και αναφέρεται σε αρκετά προηγούμενα ταξιδιωτικά βιβλία και χρονικά. Μετά την πτώση του Ντόμπρουν, ο μοναχός της Μονής Ντόμπρουν εγκαταστάθηκε στη γύρω περιοχή. Περίπου δώδεκα πρεσβύτεροι που ζούσαν στη μονή Ντόμπρουν έζησαν στο μοναστήρι του Βαγκάν. Το μοναστήρι έχει καεί αρκετές φορές, αλλά οι κάτοικοι της περιοχής το έχουν ανακαινίσει.
Παραπομπές
Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη
Κωνσταντίνος Σπανής
Ο Κωνσταντίνος Σπανής κατείχε το αξίωμα του τζαούσιου των Μηλιγγών, στρατιωτικός διοικητής της ορεινής περιοχής του Ταϋγέτου. Αναφέρεται σε έμμετρη επιγραφή στο εσωτερικό του ναού του Αγίου Νικολάου, στο Καμπινάρι Πλάτσας, ως ανακαινιστής του ναού. Η ανακαίνιση χρονολογείται μεταξύ 1337/1338. Η οικογένεια του Σπανή, όπως φανερώνουν οι πηγές, είναι η πιο γνωστή ανάμεσα στους Μηλιγγούς, σλαβική φυλή που είχε εγκατασταθεί στον Ταΰγετο από τον 9ο αιώνα.
Παραπομπές
Κατηγορία:Στρατιωτικοί Κατηγορία:Σλάβοι
Κατάλογος ποδοσφαιρικών ομάδων Κύπρου
Ο κατάλογος που ακολουθεί περιλαμβάνει τις ποδοσφαιρικές ομάδες ανδρών της Κύπρου που αγωνίζονται ή αγωνίστηκαν στα εθνικά πρωταθλήματα της χώρας. Συνολικά έχουν αγωνιστεί στα εθνικά πρωταθλήματα της Κύπρου 204 ομάδες.
Τα εθνικά πρωταθλήματα της Κύπρου είναι η Α΄ κατηγορία, η Β΄ κατηγορία και η Γ΄ κατηγορία. Τα πρωταθλήματα αυτά διοργανώνονται και διοργανώνονταν από την Κυπριακή Ομοσπονδία Ποδοσφαίρου (ΚΟΠ). Εθνικό πρωτάθλημα ήταν και η Δ΄ κατηγορία η οποία έχει πλέον καταργηθεί η οποία επίσης διοργανωνόταν από την ΚΟΠ. Εθνικό πρωτάθλημα είναι και η Επίλεκτη κατηγορία ΣΤΟΚ η οποία διοργανώνεται από τη Συνομοσπονδία Τοπικών Ομοσπονδιών Κύπρου (ΣΤΟΚ).
Στον κατάλογο δεν συμπεριλαμβάνεται ο Ποδοσφαιρικός Όμιλος Παγκύπρια, η πρώτη αμιγώς ποδοσφαιρική ομάδα της Κύπρου, η οποία διαλύθηκε πριν τη διεξαγωγή εθνικών πρωταθλημάτων.
Ομάδες
Ο πίνακας που ακολουθεί παρουσιάζει τις 204 ομάδες που συμμετείχαν στα εθνικά πρωταθλήματα της Κύπρου. Επεξηγήσεις πίνακα
Σημειώσεις:
1 Για τις προσφυγικές ομάδες (ομάδες που είχαν την έδρα τους πριν το 1974 σε περιοχές που κατέχονται από τον τουρκικό στρατό μετά την τουρκική εισβολή στην Κύπρο) αναγράφεται η έδρα που είχαν πριν το 1974.
2 Οι τουρκοκυπριακές ομάδες αποχώρησαν από την Κυπριακή Ομοσπονδία Ποδοσφαίρου το 1955.
Εξωτερικοί σύνδεσμοι
* Κατηγορία:Κατάλογοι που αφορούν την Κύπρο
Μέγαρο Δεληγεώργη
Το Μέγαρο Δεληγεώργη βρίσκεται μεταξύ των οδών Πινδάρου, Ακαδημίας και Κανάρη στην Αθήνα. Ανήκε στον Λεωνίδα Δεληγεώργη, δικηγόρο, πολιτικό και δημοσιογράφο, αδελφό του πρωθυπουργού της Ελλάδος Επαμεινώνδα Δεληγεώργη.
Ο Λεωνίδας Δεληγεώργης γεννήθηκε στο Μεσολόγγι το 1839 και υπήρξε συνεργάτης του αδελφού του στις αντιοθωνικές εξεγέρσεις. Κατηγορήθηκε ως εμπλεκόμενος στην απόπειρα δολοφονίας της βασίλισσας Αμαλίας, συνελήφθη και εκτοπίστηκε μαζί με τον αδελφό του στην Κύθνο. Μετά την έξωση του Όθωνος, ανέλαβε τη διεύθυνση της εβδομαδιαίας εφημερίδας «Εφημερίς των Συζητήσεων» (1870 - 1880), δημοσιογραφικού οργάνου του κόμματος του αδελφού του. Μετά το θάνατο του αδελφού του, πολιτεύτηκε ως βουλευτής στο Μεσολόγγι. Διετέλεσε υπουργός των Εξωτερικών (1890 - 1892) στην κυβέρνηση του Θεόδωρου Δεληγιάννη. Πέθανε το 1928 σε ηλικία 89 ετών.
Το Μέγαρο Δεληγεώργη κτίστηκε στις αρχές της δεκαετίας του 1880 σε σχέδια του Γερμανού αρχιτέκτονα Ερνστ Τσίλλερ (Ernst Ziller, 1837 - 1923). Το διώροφο αυτό μέγαρο συνδυάζει νεοκλασικά με αναγεννησιακά στοιχεία. Η κύρια είσοδός του προς την οδό Κανάρη, με τη μαρμάρινη σκάλα, εντυπωσιάζει με το υπερυψωμένο πρόπυλο με τα τοξωτά ανοίγματα και αντανακλά αναγεννησιακές επιδράσεις.
Μέχρι πολύ πρόσφατα, το Μέγαρο Δεληγεώργη στέγαζε την «Ταινιοθήκη της Ελλάδος».
Πηγές
Κατηγορία:Νεοκλασικά κτίρια της Αθήνας Κατηγορία:Οικογένεια Δεληγεώργη
GlaxoSmithKline
μικρογραφία|Έδρα της GlaxoSmithKline στο Brentford, Λονδίνο, Αγγλία Η GlaxoSmithKline plc (GSK) είναι βρετανική πολυεθνική φαρμακευτική εταιρεία με έδρα το Μπρέντφορντ της Αγγλίας. Ιδρύθηκε το 2000 με τη συγχώνευση των Glaxo Wellcome και SmithKline Beecham. Η GSK ήταν η έκτη μεγαλύτερη φαρμακευτική εταιρεία στον κόσμο σύμφωνα με στοιχεία του Φορμπς για το 2019, μετά την Pfizer, τη Novartis, τη Roche, την Sanofi και τη Merck &amp; Co. Η GSK είναι η δέκατη μεγαλύτερη φαρμακευτική εταιρεία και η 296η μεγαλύτερη εταιρεία σύμφωνα με το Fortune Global 500, κατατασόμενη πίσω από άλλες φαρμακευτικές εταιρείες, συμπεριλαμβανομένων των China Resources, Johnson & Johnson, Roche, Sinopharm, Pfizer, Novartis, Bayer, Merck και Sanofi.
Η εταιρεία είναι εισηγμένη στο Χρηματιστήριο του Λονδίνου και είναι συστατικό του Δείκτη FTSE 100. Τον Αύγουστο του 2016 είχε κεφαλαιοποίηση αγοράς ύψους 81 δισεκατομμυρίων λιρών (περίπου 95 δισεκατομμυρίων ευρώ), όντας η τέταρτη μεγαλύτερη εισηγμένη εταιρεία του Χρηματιστηρίου του Λονδίνου ανά κεφαλαιοποίηση αγοράς. Είναι εισηγμένη και στο Χρηματιστήριο της Νέας Υόρκης.
Παραπομπές
Κατηγορία:Ιατρικές διαμάχες Κατηγορία:Φαρμακευτικές εταιρίες
Κατάλογος χωρών κατά δείκτη μέσης ηλικίας
Η διάμεση ηλικία είναι η ηλικία που χωρίζει έναν πληθυσμό σε δύο αριθμητικά ίσες ομάδες, δηλαδή τα μισά άτομα είναι νεότερα από αυτή την ηλικία και τα άλλα μισά είναι μεγαλύτερα. Πρόκειται για ένα ενιαίο δείκτη που συνοψίζει την ηλικιακή κατανομή του πληθυσμού.
Η Νύχτα (ταινία, 1961)
Η Νύχτα (πρωτότυπος τίτλος: La notte) είναι ιταλική δραματική ταινία του 1961 σε σκηνοθεσία του Μικελάντζελο Αντονιόνι με πρωταγωνιστές τους Μαρτσέλλο Μαστρογιάννι, Ζαν Μορό και Μόνικα Βίτι (με τον Ουμπέρτο Έκο σε έκτακτη εμφάνιση). Γυρισμένη σε τοποθεσίες στο Μιλάνο, η ταινία αναφέρεται σε μια μέρα της ζωής ενός παντρεμένου και άπιστου ζευγαριού και στην επιδείνωση της σχέσης τους. Το 1961, Η Νύχτα έλαβε τη Χρυσή Άρκτο στο Διεθνές Φεστιβάλ Κινηματογράφου του Βερολίνου (πρώτη φορά για ιταλική ταινία), καθώς και το Βραβείο Νταβίντ ντι Ντονατέλο για τον Καλύτερο Σκηνοθέτη. Η Νύχτα θεωρείται η μεσαία ταινία μιας τριλογίας, που ξεκινά με την Περιπέτεια και τελειώνει με την Έκλειψη.
Παραπομπές
Κατηγορία:Ιταλικές ταινίες Κατηγορία:Ιταλικές δραματικές ταινίες Κατηγορία:Ιταλικές ασπρόμαυρες ταινίες Κατηγορία:Ταινίες γυρισμένες στο Μιλάνο Κατηγορία:Ιταλόφωνες ταινίες Κατηγορία:Ταινίες σε σκηνοθεσία Μικελάντζελο Αντονιόνι Κατηγορία:Ταινίες σε σενάριο Τονίνο Γκουέρα Κατηγορία:Νικητές Χρυσής Άρκτου Κατηγορία:Ταινίες του 1961
Πυξίδα (αγγείο)
Η Πυξίδα είναι είδος της κεραμικής, της αγγειοπλαστικής και ξυλογλυπτικής τέχνης αρχικά, συνήθως στρογγυλό με ξεχωριστό καπάκι που χρησιμοποιούνταν περισσότερο από τις γυναίκες για να φυλάσσουν τα κοσμήματα και τα καλλυντικά τους. Σε μεταγενέστερες περιόδους κατασκευάζονται και από μέταλλο, φίλντισι ή άλλα υλικά.
Σε τέτοια αγγεία αρχίζουν να εμφανίζονται οι πρώτες υπογραφές καλλιτεχνών (Χάρης σε μια πυξίδα και Τιμωνίδας σε ένα κομψό αθηναϊκό αγγείο, με τον Αχιλλέα να περιμένει τον Τρωίλο..
Εξωτερικοί σύνδεσμοι
Κατηγορία:Αρχαία ελληνικά αγγεία ανά είδος
Εκτροχιασμός τρένου στο Σαντιάγο ντε Κομποστέλα
thumb|250px|Σκηνή από τη διάσωση των επιβατών του τραίνου Στις 24 Ιουλίου του 2013, στις 20.42 τοπική ώρα, ένα τραίνο, με 218 επιβάτες και το τετραμελές πλήρωμα, που κατευθυνόταν από την Μαδρίτη στο Φερόλ, στη Γαλικία, εκτροχιάστηκε λίγο πριν το Σαντιάγο ντε Κομποστέλα με αποτέλεσμα να χάσουν τη ζωή τους 79 άνθρωποι και να τραυματιστούν 140.
Το τραίνο εκτροχιάστηκε σε μια στροφή, λόγω της υπερβολικής ταχύτητας που είχε αναπτύξει, καθώς φέρεται να κινούνταν με 190 χιλιόμετρα την ώρα, ενώ στο σημείο αυτό η ανώτατη επιτρεπόμενη ταχύτητα είναι μόλις 80 χιλιόμετρα την ώρα. Εκπρόσωπος της κυβέρνησης δήλωσε ότι δεν υπάρχουν στοιχεία ότι πρόκειται για τρομοκρατική ενέργεια.
Πρόκειται για το χειρότερο σιδηροδρομικό δυστύχημα στην Ισπανία από το 1944, όταν τρία τραίνα είχαν συγκρουστεί μέσα σε μια σήραγγα κοντά στο χωριό Torre del Bierzo, με αποτέλεσμα να σκοτωθούν περισσότεροι από 200 άνθρωποι.
Ο πρωθυπουργός της Ισπανίας Μαριάνο Ραχόι δήλωσε συντετριμμένος από την είδηση του εκτροχιασμού του τραίνου και κήρυξε τριήμερο εθνικό πένθος. Όλες οι εκδηλώσεις για την 25η Ιουλίου, που είναι εθνική εορτή στη Γαλικία (Día Nacional de Galicia), ακυρώθηκαν.
Εξωτερικοί σύνδεσμοι
Κατηγορία:Σιδηροδρομικά ατυχήματα και δυστυχήματα Κατηγορία:Σιδηροδρομικές μεταφορές στην Ισπανία Κατηγορία:2013 Κατηγορία:Σαντιάγο ντε Κομποστέλα
Μισέλ Χαζαναβίσιους
Ο Μισέλ Χαζαναβίσιους (γαλλικά: Michel Hazanavicius, 29 Μαρτίου 1967) είναι Γάλλος σκηνοθέτης, παραγωγός και σεναριογράφος γνωστός κυρίως για τις κατασκοπευτικές παρωδίες OSS 117: Αποστολή στο Κάιρο  (OSS 117: Cairo, Nest of Spies, 2006) και ''Ο Κατάσκοπος που Γύρισε από το... Ρίο! Μυστικός Πράκτορας OSS 117'' (OSS 117: Lost in Rio, 2009). Το 2011 σκηνοθέτησε και έγραψε τη βωβή ταινία The Artist η οποία έλαβε μέρος στο διαγωνιστικό τμήμα του Φεστιβάλ Καννών το 2011. Ο Χαζαναβίσιους κέρδισε Όσκαρ σκηνοθεσίας, BAFTA καλύτερης σκηνοθεσίας και πρωτότυπου σεναρίου, Βραβείο Σεζάρ και έλαβε υποψηφιότητα για Χρυσή Σφαίρα σκηνοθεσίας και σεναρίου.
Βιογραφία
Ο Μισέλ Χαζαναβίσιους γεννήθηκε από εβραϊκή οικογένεια με καταγωγή τη Λιθουανία και την Πολωνία. Πριν ασχοληθεί με τη σκηνοθεσία ταινιών, ασχολήθηκε με την τηλεόραση όπου εργάστηκε σαν σκηνοθέτης το 1988. Αρχικά ασχολήθηκε με τη σκηνοθεσία διαφημιστικών και αργότερα σκηνοθέτησε την πρώτη του ταινία La Classe Αméricaine για την τηλεόραση. Το 1997 σκηνοθέτησε την πρώτη του ταινία μικρού μήκους και ακολούθησε η πρώτη του κινηματογραφική ταινία Mes Αmis, στην οποία πρωταγωνίστησε ο αδερφός του και ηθοποιός Σερζ Χαζαναβίσιους.
Επτά χρόνια αργότερα, ο Χαζαναβίσιους έγραψε και σκηνοθέτησε τη δεύτερη κινηματογραφική ταινία του OSS 117: Αποστολή στο Κάιρο  (OSS 117: Cairo, Nest of Spies), μια παρωδία των κατασκοπευτικών ταινιών της δεκαετίας του '60. Η ταινία αποδείχτηκε εισπρακτική επιτυχία με 23 εκατομμύρια δολάρια παγκοσμίως. Το 2009 ακολούθησε μια συνέχεια με τίτλο ''Ο Κατάσκοπος που Γύρισε από το... Ρίο! Μυστικός Πράκτορας OSS 117'' (OSS 117: Lost in Rio). Το 2011 σκηνοθέτησε και έγραψε την ταινία The Artist. Η ταινία έλαβε μέρος στο διαγωνιστικό τμήμα του Φεστιβάλ Καννών του 2011 και ο Χαζαναβίσιους βραβεύτηκε με Όσκαρ Σκηνοθεσίας, BAFTA Καλύερης Σκηνοθεσίας και Πρωτότυπου Σεναρίου και έλαβε υποψηφιότητα για Χρυσή Σφαίρα σκηνοθεσίας και σεναρίου. Συνολικά η ταινία έλαβε 10 υποψηφιότητες για Όσκαρ, κερδίζοντας 5, 6 για Χρυσή Σφαίρα κερδίζοντας 3 και 12 υποψηφιότητες για BAFTA κερδίζοντας 7. Και στους τρεις αυτούς θεσμούς, η ταινία κέρδισε το βραβείο Καλύτερης Ταινίας.
Προσωπική ζωή
Ο Χαζαναβίσιους είναι παντρεμένος με την ηθοποιό Μπερενίς Μπεζό, η οποία έπαιξε στις ταινίες OSS 117: Αποστολή στο Κάιρο  (OSS 117: Cairo, Nest of Spies) και The Artist.
Παραπομπές
Κατηγορία:Γάλλοι σεναριογράφοι Κατηγορία:Γάλλοι παραγωγοί ταινιών Κατηγορία:Γαλλοεβραίοι Κατηγορία:Βραβευμένοι με BAFTA Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Γάλλοι σκηνοθέτες βωβών ταινιών Κατηγορία:Γάλλοι σκηνοθέτες κινηματογράφου
Γιάννης και Μαρία
Γιάννης και Μαρία είναι ο τίτλος ελληνικής δραματικής - κοινωνικής τηλεοπτικής σειράς της σεζόν του 1982-1983, σε σενάριο και σκηνοθεσία Πάνου Γλυκοφρύδη και παραγωγή ΕΡΤ. Έκανε πρεμιέρα την Παρασκευή 15 Οκτωβρίου 1982, αποτελούνταν από 13 επεισόδια των 45 λεπτών και φυσικά προβλήθηκε έγχρωμη.
Υπόθεση
Η υπόθεση της σειράς αφορούσε μια νεαρή κοπέλα, τη Μαρία (Πέμη Ζούνη), που έχοντας φύγει απ' το σπίτι της, βρίσκει καταφύγιο κοντά στο Γιάννη (Ηλίας Γιαννίτσος). Οι δυο τους, για να ξεφύγουν απ' την οικογένεια της Μαρίας, κρύβονται στο σπίτι της γιαγιάς του Γιάννη (Δέσπω Διαμαντίδου). Παράλληλα με αυτή την ιστορία, το σενάριο παρακολουθεί και αυτή του παππού του Γιάννη (Ανδρέας Φιλιππίδης) στην Κατοχή και τον Εμφύλιο, μέσα από το ημερολόγιό του, που οι δυο τους ανακαλύπτουν και διαβάζουν στη σοφίτα του σπιτιού.
Επαναπροβολές και διαθεσιμότητα
Η σειρά έγινε αρκετά δημοφιλής στην εποχή της, επαναπροβλήθηκε κατά καιρούς από την κρατική τηλεόραση και η τελευταία προβολή έγινε τον Αύγουστο του 2010 από την ΕΤ1. Η σειρά διασώζεται στο Αρχείο της ΕΡΤ και είναι διαθέσιμη για προβολή μέσω του site του Ψηφιακού Αρχείου της ΕΡΤ.
Μάλιστα όπως αποκάλυψε η Ζούνη σε συνέντευξή της πριν μερικά χρόνια, το 2002 ο Γλυκοφρύδης της είχε προτείνει να ξαναγυρίσουν τη σειρά με τους πρωταγωνιστές της 20 χρόνια μεγαλύτερους. Εκείνη δέχτηκε, όμως ο Γιαννίτσος είπε πως δεν μπορούσε να ανταποκριθεί, επειδή είχε πολλές επαγγελματικές υποχρεώσεις στον τομέα τον οποίο διάλεξε, τις οποίες ήταν αδύνατο να αφήσει.
Εξωτερικοί σύνδεσμοι
Γιαννης και Μ
Προγραμματισμός
Προγραμματισμός υπολογιστών είναι η διαδικασία εκτέλεσης ενός συγκεκριμένου υπολογισμού (ή γενικότερα, η επίτευξη ενός συγκεκριμένου υπολογιστικού αποτελέσματος), συνήθως με το σχεδιασμό/κατασκευή ενός εκτελέσιμου προγράμματος υπολογιστή. Ο προγραμματισμός περιλαμβάνει εργασίες όπως ανάλυση, δημιουργία αλγορίθμων, δημιουργία προφίλ για την ακρίβεια και κατανάλωση πόρων των αλγορίθμων και την υλοποίηση αλγορίθμων (συνήθως σε μια επιλεγμένη γλώσσα προγραμματισμού, κοινώς λεγόμενη ως κωδικοποίηση ). Ο πηγαίος κώδικας ενός προγράμματος είναι γραμμένος σε μία ή περισσότερες γλώσσες που είναι κατανοητές από τους προγραμματιστές, και όχι σε κώδικα μηχανής, ο οποίος εκτελείται απευθείας από την κεντρική μονάδα επεξεργασίας. Ο σκοπός του προγραμματισμού είναι να βρει μια ακολουθία εντολών που θα αυτοματοποιήσει την εκτέλεση μιας εργασίας (η οποία μπορεί να είναι τόσο περίπλοκη όσο ένα λειτουργικό σύστημα ) σε έναν υπολογιστή, συχνά με σκοπό την επίλυση ενός δεδομένου προβλήματος. Επομένως, ο ικανός προγραμματισμός απαιτεί συνήθως εξειδίκευση σε πολλά διαφορετικά θέματα, συμπεριλαμβανομένου της γνώσης στον τομέα εφαρμογής, εξειδικευμένων αλγορίθμων και τυπικής λογικής.
Οι εργασίες που συνοδεύουν και σχετίζονται με τον προγραμματισμό περιλαμβάνουν ελέγχους,εντοπισμό σφαλμάτων, τη συντήρηση του πηγαίου κώδικα, την υλοποίηση συστημάτων κατασκευής και τη διαχείριση παραγόμενων τεχνουργημάτων, όπως ο κώδικας μηχανής προγραμμάτων υπολογιστών. Αυτά συνήθως θεωρούνται τμήμα της διαδικασίας προγραμματισμού, αλλά συχνά ο όρος ανάπτυξη λογισμικού χρησιμοποιείται για αυτή τη μεγαλύτερη διαδικασία, ενώ οι όροι προγραμματισμός, υλοποίηση ή κωδικοποίηση να προορίζονται για την πραγματική εγγραφή κώδικα. Η μηχανική λογισμικού συνδυάζει τεχνικές μηχανικής με πρακτικές ανάπτυξης λογισμικού. Η αντίστροφη μηχανική είναι μια σχετική διαδικασία που χρησιμοποιείται για την κατανόηση και την εκ νέου δημιουργία/εφαρμογή από σχεδιαστές, αναλυτές και προγραμματιστές.
Ιστορία
μικρογραφία| [[Άντα Λάβλεϊς|Η Άντα Λάβλεϊς, της οποίας οι σημειώσεις προστέθηκαν στο τέλος της εργασίας του Λουίτζι Μαναμπρέα περιελάμβαναν τον πρώτο αλγόριθμο που σχεδιάστηκε για επεξεργασία από μια Aναλυτική Mηχανή. Συχνά αναγνωρίζεται ως η πρώτη προγραμματίστρια υπολογιστών στην ιστορία.]] Οι προγραμματιζόμενες συσκευές υπάρχουν εδώ και αιώνες. Ήδη από τον 9ο αιώνα, ένα προγραμματιζόμενο πρόγραμμα ακολουθίας μουσικής εφευρέθηκε από τους Πέρσες αδερφούς Banu Musa, οι οποίοι περιέγραψαν ένα αυτοματοποιημένο μηχανικό φλάουτο στο Βιβλίο Έξυπνων Μηχανών (Book of Ingenious Devices). Το 1206, ο Άραβας μηχανικός Αλ-Τζαζάρι εφηύρε μια προγραμματιζόμενη μηχανή τυμπάνων στο οποίο ένα μουσικό μηχανικό αυτόματο ήταν φτιάγμενο να παίζει διάφορους ρυθμούς και μοτίβα τυμπάνων, μέσω καρφιών και εκκεντροφόρων. Το 1801, ο αργαλειός Ζακάρ μπορούσε να παράγει εντελώς διαφορετικές πλέξεις αλλάζοντας το "πρόγραμμα" - μια σειρά από χαρτόνια με διάτρητες τρύπες.
Οι αλγόριθμοι παραβίασης κώδικα υπάρχουν επίσης εδώ και αιώνες. Τον 9ο αιώνα, ο Άραβας μαθηματικός Αλ-Κίντι περιέγραψε έναν κρυπτογραφικό αλγόριθμο για την αποκρυπτογράφηση κρυπτογραφημένου κώδικα, στο Ένα χειρόγραφο στην Αποκρυπτογράφηση Κρυπτογραφημένων Μηνυμάτων (A Manuscript on Deciphering Cryptographic Messages). Εκεί έδωσε την πρώτη περιγραφή της κρυπτανάλυσης με ανάλυση συχνότητας, τον παλαιότερο αλγόριθμο διάσπασης κώδικα.
Το 1843 θεωρείται ως η χρονολογία δημιουργίας του πρώτου προγράμματος υπολογιστή, όταν η μαθηματικός Άντα Λάβλεϊς δημοσίευσε έναν αλγόριθμο για τον υπολογισμό μιας ακολουθίας αριθμών Bernoulli, που προοριζόταν να εκτελεστεί από την Αναλυτική Μηχανή του Τσαρλς Μπάμπατζ. μικρογραφία|Τα δεδομένα και οι οδηγίες αποθηκεύονταν κάποτε σε εξωτερικές διάτρητες κάρτες, οι οποίες διατηρούνταν σε τάξη και ταξινομούνταν σε πρόγραμμα τραπουλών. Στη δεκαετία του 1880, ο Χέρμαν Χόλεριθ επινόησε την έννοια της αποθήκευσης δεδομένων σε μορφή αναγνώσιμη από μηχανές. Αργότερα, ένας πίνακας ελέγχου (πίνακας βύσματος) που προστέθηκε στον πίνακά του, τύπου 1906, του επέτρεψε τον προγραμματισμό του πίνακα για διαφορετικές εργασίες, και στα τέλη της δεκαετίας του 1940, ο εξοπλισμός εγγραφής μονάδων όπως το IBM 602 και το IBM 604 προγραμματίστηκαν από πίνακες ελέγχου με τρόπο παρόμοιο, όπως ήταν και οι πρώτοι ηλεκτρονικοί υπολογιστές. Ωστόσο, με την έννοια του υπολογιστή αποθηκευμένου προγράμματος που εισήχθη το 1949, τόσο τα προγράμματα όσο και τα δεδομένα αποθηκεύονταν και χειρίζονταν με τον ίδιο τρόπο στη μνήμη του υπολογιστή.
Γλώσσες μεταγλωττιστή (Compiler languages)
Οι γλώσσες υψηλού επιπέδου έκαναν τη διαδικασία ανάπτυξης ενός προγράμματος απλούστερη, πιο κατανοητή και λιγότερο συνδεδεμένη με το υποκείμενο υλικό (hardware). Το πρώτο εργαλείο, σχετιζόμενο με τον μεταγλωττιστή, το σύστημα A-0, αναπτύχθηκε το 1952 από την Γκρέις Χόπερ, η οποία επίσης επινόησε τον όρο «μεταγλωττιστής». Η FORTRAN, η πρώτη ευρέως χρησιμοποιούμενη γλώσσα υψηλού επιπέδου που είχε λειτουργική εφαρμογή, κυκλοφόρησε το 1957, και πολλές άλλες γλώσσες ακολούθησαν - ιδιαίτερα, η COBOL που στόχευε στην εμπορική επεξεργασία δεδομένων και η Lisp για υπολογιστική έρευνα.
Αυτές οι μεταγλωττισμένες γλώσσες επιτρέπουν στον προγραμματιστή να γράφει προγράμματα με όρους που είναι συντακτικά πλουσιότεροι και πιο ικανοί να γενικεύουν τον κώδικα, καθιστώντας εύκολη τη εύρεση διαφορών συνόλων εντολών μηχανής μέσω δηλώσεων μεταγλώττισης και ευρετικών μηχανισμών. Οι μεταγλωττιστές εκμεταλλεύτηκαν τη δύναμη των υπολογιστών να κάνουν τον προγραμματισμό ευκολότερο επιτρέποντας στους προγραμματιστές να καθορίζουν υπολογισμούς εισάγοντας έναν τύπο χρησιμοποιώντας συμβολισμό ενθέματος (infix notation).
Καταχώρηση πηγαίου κώδικα
Τα προγράμματα καταχωρούνταν κυρίως χρησιμοποιώντας διάτρητες κάρτες ή χαρτοταινία. Στα τέλη της δεκαετίας του 1960, οι συσκευές αποθήκευσης δεδομένων και τα τερματικά υπολογιστών έγιναν αρκετά φθηνά, ώστε να επιτρέψουν στα προγράμματα να δημιουργούνται πληκτρολογώντας απευθείας στους υπολογιστές. Προγράμματα επεξεργασίας κειμένου (text editor) αναπτύχθηκαν επίσης, τα οποία επέτρεπαν πιο εύκολες αλλαγές και διορθώσεις, σε σχέση με τις διάτρητες κάρτες.
Απαιτήσεις ποιότητας
Ανεξάρτητα της προσέγγισης στην ανάπτυξη, το τελικό πρόγραμμα πρέπει να ικανοποιεί ορισμένες θεμελιώδεις ιδιότητες. Οι ακόλουθες ιδιότητες είναι από τις πιο σημαντικές:
Αναγνωσιμότητα του πηγαίου κώδικα
Η αναγνωσιμότητα είναι σημαντική επειδή οι προγραμματιστές ξοδεύουν το μεγαλύτερο μέρος του χρόνου τους διαβάζοντας και προσπαθώντας να κατανοήσουν και να τροποποιήσουν τον υπάρχοντα πηγαίο κώδικα, αντί να γράφουν νέο πηγαίο κώδικα. Ο μη αναγνώσιμος κώδικας οδηγεί συχνά σε σφάλματα, αναποτελεσματικότητα και διπλότυπο κώδικα. Μια μελέτη διαπίστωσε ότι μερικοί απλοί μετασχηματισμοί αναγνωσιμότητας έκαναν τον κώδικα πιο σύντομο και μείωσαν δραστικά τον χρόνο κατανόησής του.
Το να ακολουθείτε ένα σταθερό στυλ προγραμματισμού συχνά βοηθά στην αναγνωσιμότητα. Ωστόσο, η αναγνωσιμότητα δεν είναι μόνο ένα απλό στυλ προγραμματισμού. Πολλοί παράγοντες συμβάλλουν στην αναγνωσιμότητα, που μπορεί να έχουν ελάχιστη ή και καθόλου σχέση με την ικανότητα του υπολογιστή να μεταγλωττίζει και να εκτελεί αποτελεσματικά τον κώδικα. Μερικοί από αυτούς τους παράγοντες περιλαμβάνουν:
Το πως εμφανίζονται αυτά στον κώδικα (όπως εσοχές, αλλαγές γραμμής, επισήμανση χρώματος κ.λπ.) αντιμετωπίζονται συχνά από τον επεξεργαστή πηγαίου κώδικα, αλλά οι πτυχές περιεχομένου αντικατοπτρίζουν το ταλέντο και τις δεξιότητες του προγραμματιστή.
Αλγοριθμική πολυπλοκότητα
Το ακαδημαϊκό πεδίο και η πρακτική της μηχανικής του προγραμματισμού υπολογιστών ασχολούνται σε μεγάλο βαθμό με την ανακάλυψη και την εφαρμογή των πιο αποτελεσματικών αλγορίθμων για μια συγκεκριμένη κατηγορία προβλημάτων. Για το σκοπό αυτό, οι αλγόριθμοι ταξινομούνται σε παραγγελίες χρησιμοποιώντας τον λεγόμενo συμβολισμό Big O, ο οποίος εκφράζει τη χρήση πόρων, όπως ο χρόνος εκτέλεσης ή η κατανάλωση μνήμης, ως προς το μέγεθος μιας εισόδου. Οι έμπειροι προγραμματιστές είναι εξοικειωμένοι με μια ποικιλία καθιερωμένων αλγορίθμων και τις αντίστοιχες πολυπλοκότητές τους και χρησιμοποιούν αυτή τη γνώση για να επιλέξουν αλγόριθμους που ταιριάζουν καλύτερα ανάλογα τις περιστάσεις.
Αλγόριθμοι σκακιού ως παράδειγμα
Ο "Προγραμματισμός ενός υπολογιστή για να παίζει σκακι" ήταν μια εργασία του 1950 που αξιολογούσε έναν αλγόριθμο "minimax" (ελάχιστο-μέγιστο) που αποτελεί μέρος της ιστορίας της αλγοριθμικής πολυπλοκότητας, ένα μάθημα για το Deep Blue της IBM (υπολογιστής σκακιού) είναι μέρος του προγράμματος σπουδών της επιστήμης των υπολογιστών στο Πανεπιστήμιο του Στάνφορντ.
Μεθοδολογίες
Το πρώτο βήμα στις περισσότερες τυπικές διαδικασίες ανάπτυξης λογισμικού είναι η ανάλυση απαιτήσεων, ακολουθούμενη από δοκιμές για τον προσδιορισμό της μοντελοποίησης αξίας, την υλοποίηση και την εξάλειψη αποτυχίας (debugging). Υπάρχουν πολλές διαφορετικές προσεγγίσεις για καθεμία από αυτές τις εργασίες. Μια δημοφιλής προσέγγιση για την ανάλυση απαιτήσεων είναι η ανάλυση περιπτώσεων χρήσης (Use Case). Πολλοί προγραμματιστές χρησιμοποιούν μορφές ανάπτυξης λογισμικού Agile, όπου τα διάφορα στάδια της τυπικής ανάπτυξης λογισμικού είναι ενσωματωμένα σε σύντομους κύκλους που διαρκούν μερικές εβδομάδες αντί για χρόνια. Υπάρχουν πολλές προσεγγίσεις στη διαδικασία ανάπτυξης λογισμικού.
Οι δημοφιλείς τεχνικές μοντελοποίησης περιλαμβάνουν την Αντικειμενοστραφή Ανάλυση και Σχεδίαση ( OOAD ) και την Αρχιτεκτονική βάσει Μοντέλων ( MDA ). Η Ενοποιημένη Γλώσσα Μοντελοποίησης ( UML ) είναι ένας συμβολισμός που χρησιμοποιείται τόσο για το OOAD όσο και για το MDA.
Μια παρόμοια τεχνική που χρησιμοποιείται για το σχεδιασμό βάσεων δεδομένων είναι η Μοντελοποίηση Σχέσεων οντοτήτων ( ER Modeling ).
Οι τεχνικές υλοποίησης περιλαμβάνουν επιτακτικές γλώσσες ( αντικειμενοστρεφείς ή διαδικαστικές ), λειτουργικές γλώσσες και λογικές γλώσσες.
Μέτρηση της χρήσης γλώσσας
Είναι πολύ δύσκολο να προσδιορίσουμε ποιες είναι οι πιο δημοφιλείς σύγχρονες γλώσσες προγραμματισμού. Οι μέθοδοι μέτρησης της δημοτικότητας μιας γλώσσας προγραμματισμού περιλαμβάνουν: την καταμέτρηση του αριθμού των αγγελιών θέσεων εργασίας που αναφέρουν τη συγκεκριμένη γλώσσα, τον αριθμό των βιβλίων που πωλήθηκαν και τα μαθήματα που διδάσκουν τη γλώσσα (αυτό υπερεκτιμά τη σημασία των νεότερων γλωσσών) και εκτιμήσεις του αριθμού των υπάρχουσων γραμμών κώδικα γραμμένων στη γλώσσα (αυτό υποτιμά τον αριθμό των χρηστών στις επαγγελματικές γλωσσές όπως η COBOL).
Εντοπισμός σφαλμάτων
μικρογραφία|Το πρώτο γνωστό πραγματικό σφάλμα που προκάλεσε πρόβλημα σε έναν υπολογιστή ήταν ένας σκόρος, o οποίος παγιδεύτηκε μέσα σε έναν κεντρικό υπολογιστή του Χάρβαρντ, και καταγράφηκε σε μια καταχώρηση στο ημερολόγιο με ημερομηνία 9 Σεπτεμβρίου 1947. Το "Bug" ήταν ήδη ένας κοινός όρος για περιγραφη ενος ελάττωματος λογισμικού όταν εντοπίστηκε αυτό το σφάλμα. Ο εντοπισμός σφαλμάτων (debugging) είναι μια πολύ σημαντική εργασία στη διαδικασία ανάπτυξης λογισμικού, καθώς η ύπαρξη ελαττωμάτων σε ένα πρόγραμμα μπορεί να έχουν σημαντικές συνέπειες για τους χρήστες του. Ορισμένες γλώσσες είναι πιο επιρρεπείς σε ορισμένα είδη σφαλμάτων, επειδή οι προδιαγραφές τους δεν απαιτούν τόσους ελέγχους από τους μεταγλωττιστές όσο άλλες γλώσσες. Η χρήση ενός εργαλείου ανάλυσης στατικού κώδικα μπορεί να βοηθήσει στον εντοπισμό ορισμένων πιθανών προβλημάτων. Κανονικά, το πρώτο βήμα για τον εντοπισμό σφαλμάτων είναι η προσπάθεια αναπαραγωγής του προβλήματος. Αυτό μπορεί όμως να μην είναι μια απλή εργασία, για παράδειγμα, με παράλληλες διεργασίες ή ορισμένα ασυνήθιστα σφάλματα λογισμικού. Επίσης, συγκεκριμένα περιβάλλοντα χρηστών και ιστορικά χρήσεων μπορεί να δυσχεράνουν την αναπαραγωγή του προβλήματος.
Μετά την αναπαραγωγή του σφάλματος, η εισαγωγή του προγράμματος μπορεί να χρειαστεί να απλοποιηθεί για να διευκολυνθεί ο εντοπισμός σφαλμάτων. Για παράδειγμα, όταν ένα σφάλμα σε έναν μεταγλωττιστή προκαλεί διακοπή κατά την ανάλυση κάποιου μεγάλου αρχείου προέλευσης, μια απλοποίηση της δοκιμαστικής περίπτωσης που έχει λίγες μόνο γραμμές σε σχέση με το αρχικό αρχείο προέλευσης μπορεί να είναι αρκετή για την αναπαραγωγή του ίδιου σφάλματος. Απαιτείται διαδικασία δοκιμής και σφάλματος και διαδικασία διαίρει και βασίλευε: ο προγραμματιστής θα προσπαθήσει να αφαιρέσει ορισμένα μέρη της αρχικής περίπτωσης δοκιμής και να ελέγξει αν το πρόβλημα εξακολουθεί να υπάρχει. Κατά τον εντοπισμό σφαλμάτων του προβλήματος σε μία γραφική διεπαφή χρήστη (GUI), ο προγραμματιστής μπορεί να προσπαθήσει να παραλείψει κάποια αλληλεπίδραση χρήστη από την αρχική περιγραφή του προβλήματος και να ελέγξει εάν οι υπόλοιπες ενέργειες επαρκούν για την εμφάνιση σφαλμάτων. Οι ενέργειες δεσμης (scripting) και η εύρεση σημείων καμπής (breakpointing) είναι επίσης μέρος αυτής της διαδικασίας.
Ο εντοπισμός σφαλμάτων γίνεται συχνά με ολοκληρωμένα περιβάλλοντα ανάπτυξης (IDE). Χρησιμοποιούνται επίσης αυτόνομα προγράμματα εντοπισμού σφαλμάτων, όπως ο αποσφαλματωτής GNU (GDB), τα οποία συχνά παρέχουν λιγότερο οπτικό περιβάλλον, όπως γραμμή εντολών. Ορισμένοι επεξεργαστές κειμένου όπως το Emacs επιτρέπουν την επίκληση του GDB μέσω αυτών, για να παρέχουν ένα οπτικό περιβάλλον.
Γλώσσες προγραμματισμού
Διαφορετικές γλώσσες προγραμματισμού υποστηρίζουν διαφορετικά στυλ προγραμματισμού (που ονομάζονται παραδείγματα προγραμματισμού ). Η επιλογή της γλώσσας που χρησιμοποιείται υπόκειται υπό μελέτη σε τομείς όπως η πολιτική της εταιρείας, η καταλληλότητα για εργασία, η διαθεσιμότητα πακέτων τρίτων ή η ατομική προτίμηση. Ιδανικά, θα επιλεγεί η γλώσσα προγραμματισμού που ταιριάζει καλύτερα στην εργασία. Τα συμβιβασμός από αυτό το ιδανικό περιλαμβάνουν την εύρεση αρκετών προγραμματιστών που γνωρίζουν τη γλώσσα για να δημιουργήσουν μια ομάδα, τη διαθεσιμότητα μεταγλωττιστών για αυτήν τη γλώσσα και την αποτελεσματικότητα με την οποία εκτελούνται τα προγράμματα γραμμένα σε μια δεδομένη γλώσσα. Οι γλώσσες σχηματίζουν ένα κατά προσέγγιση φάσμα από "χαμηλό επίπεδο" έως "υψηλό επίπεδου". Οι γλώσσες "χαμηλού επιπέδου" είναι συνήθως πιο προσανατολισμένες στη μηχανή και πιο γρήγορες στην εκτέλεση, ενώ οι γλώσσες "υψηλού επιπέδου" είναι πιο αφηρημένες και πιο εύχρηστες, αλλά εκτελούνται λιγότερο γρήγορα. Συνήθως είναι πιο εύκολο να κωδικοποιήσετε σε γλώσσες "υψηλού επιπέδου" παρά σε "χαμηλού επιπέδου".
Ο Άλεν Ντάουνι, στο βιβλίο του Πως Να Σκέφτεσαι Σαν Επιστήμονας Υπολογιστών, γράφει:
Πολλές γλώσσες υπολογιστών παρέχουν έναν μηχανισμό για την κλήση συναρτήσεων που παρέχονται από κοινόχρηστες βιβλιοθήκες. Εφόσον οι συναρτήσεις σε μια βιβλιοθήκη ακολουθούν τις κατάλληλες συμβάσεις χρόνου εκτέλεσης (π.χ. μέθοδος μετάδοσης ορισμάτων ), τότε αυτές οι συναρτήσεις μπορούν να γραφτούν σε οποιαδήποτε άλλη γλώσσα.
Δοξολογία
Με τον όρο Δοξολογία στην εκκλησιαστική λειτουργική όσο και στην εκκλησιαστική υμνολογία χαρακτηρίζεται ιδιαίτερη λειτουργία με δοξαστικό χαρακτήρα αλλά και ιδιαίτερος τύπος υμνολογίας σε αντιδιαστολή με την ευχαριστία και τη δέηση. Η δοξολογία αποτελεί συνήθως τη λαμπρή εισαγωγή στην ακολουθία της Θείας Ευχαριστίας, καθώς στο κείμενο της περιέχονται βασικές δογματικές αλήθειες σε συνδυασμό με ψαλμικές αιτήσεις. Λειτουργικά, η Δοξολογία διακρίνεται σε Μεγάλη και Μικρή.
Προγραμματισμός
Πηγές
Κατηγορία:Ηλεκτρονικός υπολογιστής
Δοξολογία
Μεγάλη Δοξολογία
Η Μεγάλη Δοξολογία ψάλλεται με χαρούμενο τόνο εκ της Οκτωήχου στο τέλος του όρθρου και προ της Θείας Λειτουργίας των Κυριακών και των μεγάλων εορτών, ενώ είθισται να συνοδεύεται από χαρμόσυνες κωδωνοκρουσίες, καθώς ο ιερέα θυμιά από την Ωραία Πύλη.